Diari Oficial de la Generalitat Valenciana


Sumari del DOGV 5821, del 05-08-2008 (2008/9770)

ORDE de 24 de juliol de 2008, de la Conselleria d'Agricultura, Pesca i Alimentació, per la qual s'aproven les obres de modernització de regadius, proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5821

Data del DOGV
:   05-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9770


Data del document
:   24-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * utilització de l'aigua
    * ajuda a l'agricultura
    * ordenació hidroagrícola
    * suport econòmic
    * irrigació
    * agrupació de productors agraris

ORDE de 24 de juliol de 2008, de la Conselleria d'Agricultura, Pesca i Alimentació, per la qual s'aproven les obres de modernització de regadius, proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius. [2008/9770]  
En el Decret 47/1987, de 13 d'abril, dictat en desenvolupament de la Llei 7/1986, de 22 de desembre, sobre utilització d'aigua de reg, així com en la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es contemplen les ajudes que l'Administració autonòmica prestarà a les comunitats de regants i altres entitats de reg per al foment i ordenació de l'adequada utilització de l'aigua de reg.  
L'Orde de 14 de febrer de 2008, de la Conselleria d'Agricultura, Pesca i Alimentació, que va convocar les comunitats de regants i altres entitats de reg perquè presentaren les sol·licituds d'ajuda, va establir en un mes des de l'endemà a l'entrada en vigor d'eixa orde, el termini de presentació de les sol·licituds.  
Finalitzat el termini i avaluades les sol·licituds presentades en el termini, s'ha establit la prelació entre estes per aplicació del barem acumulatiu descrit en el paràgraf 3, de l'apartat sext, de les bases reguladores.  
Vista la puntuació obtinguda per cada una de les propostes i l'import global màxim establit per l'Orde de 14 de febrer de 2008, d'esta conselleria,  
ORDENE  
Apartat primer  
Es disposa la tramitació de les sol·licituds relacionades en l'annex I d'esta orde, les subvencions de les quals se satisfaran a càrrec del capítol VII, de la secció 12, programa 531.10, línia T0169, de la llei de pressupostos de la Generalitat de 2008, per l'import global màxim establit en l'esmentada Orde de 14 de febrer de 2008.  
Apartat segon  
Es disposa la desestimació de les sol·licituds relacionades en l'annex II d'esta orde per haver obtingut una puntuació inferior, segons barem, a les de l'annex I, i haver-se esgotat l'import global màxim.  
Apartat tercer  
Es disposa la desestimació de les sol·licituds relacionades en l'annex III d'esta orde, per les raons que allí s'indiquen.  
Apartat quart  
Es declara innecessària la redacció del Pla d'Utilització d'Aigua de Reg, relatiu a les obres que s'esmenten, per a cada entitat inclosa en l'annex de la present orde.  
Apartat quint  
A l'efecte d'allò que es disposa en l'apartat 3, de l'article 40, de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es classifiquen les obres que s'han de realitzar com d'interés general de la Comunitat Valenciana.  
Apartat sext  
D'acord amb l'apartat octau de les bases reguladores de les ajudes, correspon a les comunitats de regants o entitats de reg la contractació, per compte propi, de les obres, en règim de publicitat i concurrència, d'acord amb allò que s'establix en la Llei General de Subvencions, i s'haurà de remetre a la Direcció General de Producció Agrària la còpia completa de l'expedient, les ofertes sol·licitades (mínim de 3 ofertes), la memòria justificativa de l'oferta seleccionada (quan no siga l'econòmicament més avantatjosa) i el contracte d'adjudicació en què es reflectirà la baixa oferida pel contractista.  
El contracte haurà de ser presentat en un termini màxim de tres mesos, comptats des de la data de notificació de la resolució aprovatòria de la subvenció.  
Així mateix, es remetrà el nomenament de director obra.  
Apartat sèptim  
La descripció de les obres objecte d'auxili es recollirà en un projecte tècnic, el contingut del qual s'haurà d'ajustar a allò que es disposa en l'article 124, del text refós de la Llei de Contractes de les Administracions Públiques (RD Legislatiu 2/2000, de 16 de juny).  
Els projectes s'aportaran per les entitats de reg en suport digital (PDF) i suport paper, i inclouran, també, els documents següents:  
Descripció i justificació de l'obra que cal realitzar que indique les seues dimensions, superfície i nombre d'agricultors afectats pel projecte.  
Plànols amb la superfície de l'entitat, de situació de l'obra, de planta i seccions, així com dels detalls constructius necessaris per a la definició de l'obra. La cartografia de l'àmbit territorial de l'entitat i la zona d'actuació ha de tindre les característiques següents:  
- Sistema de referència ED50, solució per a Espanya i Portugal.  
- El·lipsoide Hayford de 1924.  
- Sistema de projecció UTM zones 30N i 31N.  
Serà desitjable que la cartografia es reculla en format, preferentment, SHP.  
Mesuraments i pressupostos parcials de cada una de les unitats d'obra i el seu preu descompost.  
Estudi agronòmic, firmat pel tècnic competent en agronomia, en el qual es justifiquen les necessitats d'aigua per a reg dels diferents cultius i terres que permeten justificar el dimensionament hidràulic i qualsevol altre càlcul contingut en el projecte.  
Estudi de seguretat i salut o estudi bàsic de seguretat i salut, segons allò que es disposa en el Reial Decret 1627/1997, de 24 d'octubre.  
Si les actuacions es troben entre les sotmeses a tramitació davant de l'òrgan mediambiental, es presentarà juntament amb la documentació tècnica, l'estudi d'impacte ambiental definit en el Decret 162/1990, de 15 d'octubre, de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental. L'expedient no es tramitarà fins que es produïsca una declaració favorable o autorització de l'òrgan mediambiental.  
Si la zona d'actuació afecta alguna de les incloses en el Catàleg de Zones Humides de la Comunitat Valenciana o al Domini Públic Hidràulic, s'haurà de presentar l'autorització de la Conselleria de Medi Ambient, Aigua, Urbanisme i Habitatge o de l'Organisme de Conca, respectivament.  
Els projectes estaran firmats pel tècnic competent i visats pel col·legi professional de l'autor o coordinador-director d'este. En el cas dels enginyers tècnics agrícoles hauran d'especificar l'especialitat.  
Apartat octau  
Els projectes seran objecte de supervisió segons allò que s'ha indicat en l'article 46, del text refós de la Llei d'Hisenda Pública de la Generalitat Valenciana, com a tràmit previ a la seua aprovació per la Direcció General de Producció Agrària.  
Apartat nové  
Les subvencions que es concedisquen a les diferents entitats seran aprovades per la consellera d'Agricultura, Pesca i Alimentació, amb l'autorització prèvia, si procedix, del Consell. En la tramitació es respectarà l'orde d'entrada del projecte definitiu que aporte l'entitat.  
Apartat deu  
Les ajudes econòmiques concedides a les diferents entitats es fixaran, inicialment, per aplicació, als pressupostos màxims auxiliables, del coeficient esmenttat en l'article 40 de la Llei 8/2002, de 5 de desembre.  
L'import definitiu, que cal abonar al beneficiari, es determinarà aplicant l'esmentat percentatge a la inversió efectivament realitzada, justificada per mitjà de l'aportació de certificats d'obra amb les seues factures i els seus justificants de pagament, i certificat del facultatiu de l'Administració designat a este efecte.  
En cap cas, l'ajuda calculada de la manera descrita podrà superar l'import de la subvenció aprovada inicialment.  
Els certificats d'obra a què es referix el present article s'emetran, almenys, amb una periodicitat trimestral.  
Apartat onze  
Les entitats relacionades en l'annex I d'esta orde estan obligades a comunicar a la Direcció General de Producció Agrària si tenen sol·licitat, concedit o rebut algun tipus de subvenció per a l'execució de les obres a càrrec dels pressupostos de qualsevol organisme públic.  
Igualment estan obligats a presentar la declaració responsable assenyalada en l'article 13 de la Llei 38/2003, de 17 de novembre, General de Subvencions (BOE núm. 276, de 18.11.2003).  
Apartat dotze  
Les entitats beneficiàries hauran de senyalitzar les obres per mitjà de cartells on s'acredite l'existència i l'origen dels auxilis econòmics públics per a les actuacions en execució.  
Apartat tretze  
La Direcció General de Producció Agrària d'esta conselleria dictarà les normes pertinents per a la millor aplicació de tot el que es disposa en la present orde.  
Apartat catorze  
Contra este acte administratiu es podrà interposar, potestativament, en el termini d'un mes des de la publicació, recurs de reposició davant del conseller d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 24 de juliol de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX I  
  
ANNEX I  
  
ANNEX I  
  
ANNEX I  
  
ANNEX II  
  
ANNEX II  
  
ANNEX II  
  
ANNEX II  
  
ANNEX II  
  
ANNEX III  
  
- Ajuntament de Teresa de Cofrentes: no és entitat de reg.  
- Agustín y Aurea Alacreu Ochando, CB: és una comunitat de béns, sense personalitat jurídica.  
- SAT 395 CV Explotaciones Agrícolas Vidal: no acredita ser una entitat de reg constituïda segons la legislació d'aigües.  
- Aguarríos Barchell Coop. Val.: les obres proposades no poden ser objecte d'ajuda per tractar-se d'abastament domèstic.  
ANEXO I  
  
ANEXO I  
  
ANEXO I  
  
ANEXO I  
  
ANEXO II.  
  
ANEXO II.  
  
ANEXO II.  
  
ANEXO II.  
  
ANEXO III.  
  
- Ayuntamiento de Teresa de Cofrentes: No es entidad de riego  
- Agustin y Aurea Alacreu Ochando CB: Es una comunidad de bienes, sin personalidad Jurídica.  
- SAT 395 CV Explotaciones Agrícolas Vidal: No acredita ser una entidad de riego constituida según la legislación de aguas.  
- Aguarríos Barchell Coop. Vcia.: Las obras propuestas no pueden ser objeto de ayuda por tratarse de abastecimiento doméstico.